Rīgas valstspilsētas pašvaldības iestāde "Kultūras un tautas mākslas centrs "Ritums""

Jauniela 29A, Rīga, LV-1050, tālrunis 67105665, e‑pasts: ritums@riga.lv

IEKŠĒJIE NOTEIKUMI

Rīgā

**Tirdzniecības norisei un Dalības nodrošināšanai Kultūras un tautas mākslas centra “Ritums” organizētajā pasākumā**

**“Baltica. Rīgas diena”**

Kaļķu iela 1, 2025. gada 27. jūnijā no plkst. 11.00-22.00

Rātslaukums, 2025. gada 27. jūnijā no plkst. 11.00-22.00

Auto stāvlaukums pretī Mazajai Jaunielai 5, 2025. gada 27. jūnijā plkst. 18.00-01.00

|  |  |  |
| --- | --- | --- |
| 02.04.2025. |  | Nr. KUIR-25-3-nts |

**I VISPĀRĪGIE NOTEIKUMI**

1. **Pasākums** – “Baltica. Rīgas diena”. Pasākuma laikā tiks organizēta plaša kultūras programma un tirdzniecība augstāk minētajos laikos. (turpmāk – Pasākums);
2. **Organizators** – Kultūras un tautas mākslas centrs “Ritums” (turpmāk – Organizators);
3. **Tirdzniecības pretendents** ir fiziska persona, kura atbilstoši normatīvo aktu prasībām

reģistrēta kā saimnieciskās darbības veicējs, vai juridiska persona, kura ir iesniegusi pieteikumu tirdzniecībai Pasākumā (turpmāk – Pretendents);

1. **Tirdzniecības dalībnieks** ir fiziska persona, kura atbilstoši normatīvo aktu prasībām

reģistrēta kā saimnieciskās darbības veicējs, vai juridiska persona, kuru Organizators ir

apstiprinājis dalībai Pasākumā (turpmāk – Dalībnieks);

1. **Piesakoties dalībai Pasākumā un iesniedzot aizpildītu pieteikuma veidlapu, ikviens Pretendents apliecina, ka ir pilnībā iepazinies un piekrīt visiem šo noteikumu nosacījumiem.** Kā arī apliecina, ka piekrīt visu savu iesniegto datu apstrādei un nodošanai trešajām personām (Rīgas valstspilsētas pašvaldība, Valsts ieņēmumu dienesta, pašvaldības policijas datu apstrādes speciālistiem), kas nepieciešams dalības nodrošināšanai un tirdzniecības norisei Pasākumā. Pretendentiem ir tiesības piekļūt saviem personas datiem, labot tos, ja tie ir neprecīzi.
2. **Tirdzniecības vietas tiks izvietotas Vecrīgā, Kaļu ielā 1, Rātslaukumā un auto stāvlaukumā pretī Mazajai Jaunielai 5.**
3. Pasākumā kopā ir paredzētas 47 (45 vietas 3x3m teltis/ nojumes, 1 vieta 5x5m teltis/ nojumes, 1 vieta 3x6m teltis/ nojumes) tirdzniecības vietas. Organizators patur tiesības mainīt vietu skaitu atkarībā no saņemto pieteikumu skaita;
4. **Tirdzniecības vieta šo Noteikumu izpratnē ir:** 3x3m balta telts/ nojume vai 5x5m balta telts/ nojume vai 3x6m balta telts/ nojume, **kuru** **nodrošina Tirdzniecības dalībnieks** (izņemot 10.6. punktā minētā produktu grupa, šai produktu grupai 3x3m baltu telti nodrošina Organizators). **Tirdzniecības vietai nedrīkst izmantot treileri u.c. transporta līdzekļus.**
5. **Tirdzniecības norises laiks ir 2025. gada 27. jūnijs no plkst. 11.00 līdz 22.00 (Kaļķu iela 1 un Rātslaukums), 2025. gada 27. jūnijs no plkst. 11.00 līdz 19.00 (Rātslaukums), 2025. gada 27. jūnijs no plkst. 18.00 līdz 01.00** (28.06.2025.) **(auto stāvlaukums pretī Mazajai Jaunielai 5)**

**II PRASĪBAS PRETENDENTIEM**

1. Organizators dalībai Pasākumā aicina pieteikties šādus Pretendentus, kuri atbilstoši Nolikumam piedāvā un tirgo:
	1. **pašu radītus amatniecības darinājumus, kas izgatavoti no tradicionāliem materiāliem ar tradicionālām metodēm** (20 vietas) atrašanās vieta Kaļķu iela 1 (tirdzniecības periods 11.00-22:00)**;**
		1. keramika;
		2. pinumi;
		3. ādas darinājumi;
		4. koka darinājumi (darināti ar tradicionālās apstrādes metodēm);
		5. kalumi;
		6. tekstila darinājumi (austi darinājumi, adījumi, tamborējumi u.c.);
		7. apģērbi;
		8. rokdarbi (aplikācijas, rotaļlietas u.c.);
		9. rotkaļu darinājumi;
		10. stikla darinājumi;
		11. sveces (priekšroka tiek dota amatniekiem ar bišu vaska sveču sortimentu);
		12. poligrāfijas darinājumi;
		13. kosmētika un pirtslietas;
		14. dažādi.
	2. **mājas apstākļos audzētus, ražotus/ pārstrādātus pārtikas produktus (mājražotāji)** (10 vietas) atrašanās vieta Kaļķu iela 1 (tirdzniecības periods 11.00-22.00)**;**
		1. maizes izstrādājumi;
		2. konditoreja (rauši, pīrāgi, bulciņas, cepumi, piparkūkas u.c.);
		3. gaļas produkti (kūpinājumi, desas u.c.);
		4. piena produkti (siers, biezpiens, krējums u.c.);
		5. medus, ziedputekšņi, vasks;
		6. svaigi dārzeņi, ogas, augļi;
		7. konservējumi, mērces, sīrupi, ievārījumi;
		8. garšvielas, rieksti, pākšaugi, graudaugi, sēklas, kaņepju produkti, cigoriņu kafija, dabīgās tējas;
		9. sukādes, dabīgie saldumi, konfektes;
		10. citi.
	3. **Oriģinālliteratūras iespieddarbus, folkloras nozarei atbilstošus audioierakstus** (5 vietas) atrašanās vieta Kaļķu iela 1 (tirdzniecības periods 11.00-22.00)**;**
	4. **pārtikas produktus, kas tiek piedāvāti lietošanai uz vietas** (5 vietas) atrašanās vieta Kaļķu iela 1 (tirdzniecības periods 11.00-22.00)**;**
		1. saldējums, saldējuma kokteilis;
		2. pankūkas, vafeles;
		3. bezalkoholiskie dzērieni (limonādes, sulas, kafija u.c.)
		4. alkoholiskie dzērieni dzērieni līdz 15% u.c.)
	5. **sabiedriskās ēdināšanas pakalpojumus ar variācijām par latviešu tradicionālajiem ēdieniem un dzērieniem (**dzērieni līdz 15% u.c.),(2 vietas) Viena vieta Rātslaukums (tirdzniecības periods 11.00-22.00), otra vieta auto stāvlaukumā pretī Mazajai Jaunielai 5 (tirdzniecības periods 18.00-01.00 (28.06.2025.))**:**
	6. **Nemateriālā kultūras mantojuma sarakstā iekļauto elementu pārstāvji, kuri plāno tirgot savus darbus meistardarbnīcu laikā.** (5 vietas) atrašanās vieta Rātslaukums (tirdzniecības periods 11.00-19.00).
2. Pretendentam jāatbilst šādām prasībām:
	1. ir reģistrēts atbilstoši normatīvo aktu prasībām;
	2. tam nav pasludināts maksātnespējas process, nav ierosināts tiesiskās aizsardzības process (ārpustiesas tiesiskās aizsardzības process), apturēta vai pārtraukta tā saimnieciskā darbība, uzsākta tiesvedība par tā bankrotu vai likvidācijas process.
	3. pārtikas produktu un sabiedriskās ēdināšanas pakalpojumu sniedzējs ir reģistrējis darbību Pārtikas un veterinārajā dienestā.
	4. Pretendents piedāvā apmeklētājiem saistošu un atbilstošu produkciju, maksimāli ātru apkalpošanu vizuāli pievilcīgā noformējumā.

**III PRETENDENTU PIETEIKŠANĀS UN VĒRTĒŠANAS KĀRTĪBA**

1. **Pietiekties dalībai pasākumā var tikai elektroniski, aizpildot pieteikuma veidlapu (1. pielikums) un no 2025. gada 2. aprīļa līdz 2025. gada 21. aprīlim, pašrocīgi parakstītu un ieskenētu vai ar drošu elektronisko parakstu parakstītu pieteikumu nosūtot uz e-pasta adresi** **ritums@riga.lv****.**
2. **Nolikuma 10.1., 10.2., 10.3. un 10.6. apakšpunktā minētie pretendenti pievieno vismaz 4 fotoattēlus: 3 fotoattēlus, kuros redzams tirgošanai paredzētais sortiments, un 1 fotoattēlu, kurā redzams plānotais tirdzniecības noformējums- t.sk. telts).**
3. **Nolikuma 10.4. un 10.5. apakšpunktā minētie pretendenti pievieno:**
	1. **Vismaz 4 fotoattēlus: 3 fotoattēlus, kuros redzams tirgošanai paredzētais sortiments, un 1 fotoattēlu, kurā redzams plānotais tirdzniecības noformējums- t.sk. telts, un** **ja ēdiena pagatavošanai tiek izmantots ugunskurs vai dzīvā uguns, tad tam arī jābūt redzamam fotoattēlā).**
	2. **fails ar informāciju par ēdienkarti (porciju lielumiem un cenām).**
	3. **apliecinājums par speciālo iekārtu lietošanu atbilstoši normatīvajiem aktiem, ražotāja prasībām un ugunsdrošību ievērošanu, pašrocīgi parakstīts un ieskenēts vai ar drošu elektronisko parakstu parakstīts apliecinājums.**
4. **Fotoattēliem un ēdienkartei jābūt JPG vai PDF formātā.**
5. **Visiem pretendentiem jāpievieno pašrocīgi parakstīts un ieskenēts vai ar drošu elektronisku parakstu parakstīts apliecinājums (2. pielikums), par kases aparāta vai VID reģistrētu kvīšu lietošanu.**
6. Apstiprinājums par pieteikuma saņemšanu tiks nosūtīts uz to e-pasta adresi, no kuras Pretendents iesūtījis pieteikuma veidlapu.
7. Pirms vai pēc noteiktā termiņa un/vai uz citu e-pasta adresi iesūtīti Pretendentu pieteikumi netiks reģistrēti un izskatīti.
8. Pretendentu pieteikumi, kas neatbilst 12. līdz 16. punkta prasībām un/vai ir nepilnīgi aizpildīti tiks reģistrēti, bet netiks izskatīti dalībai Pasākumā.
9. Pretendentu iesniegtās anketas tiks izvērtētas pēc to iesniegšanas secības (anketas iesniegšanas laika).
10. **Tirdzniecības pretendentu atlases kārtība notiek attālināti laika posmā no 2025. gada 22. aprīļa līdz 30. aprīlim** pēc Pretendentu iesniegtā pieteikuma, fotoattēliem un informācijas.
11. Organizators veic pretendentu atlasi dalībai Pasākumā pēc šādiem kritērijiem:
	1. piedāvājuma vispārēja atbilstība Noteikumu prasībām;
	2. piedāvātie amatniecības darinājumi ir paša Pretendenta izgatavoti, kuros ir apvienota tradicionālā amata prasme, izmantotas tradicionālās tehnoloģijas metodes un materiāli, un to kvalitāti apliecina teicamas daiļamatnieka prasmes;
	3. piedāvātais sortiments, priekšroku dodot pretendentiem, kuru piedāvātais sortiments ir pieejams pēc iespējas plašākai sabiedrībai un atbilst Organizatoru prasībām;
	4. tirdzniecības vietas noformējums un vizuālā pievilcība;
	5. iepriekšējā sadarbības pieredze.
12. **Apstiprinājums vai atteikums dalībai Pasākumā katram Pretendentam tiks nosūtīts uz pieteikuma veidlapā norādīto e-pasta adresi vai personīgi piezvanot uz norādīto kontakttālruni līdz 2025. gada 9. maijam.**
13. Organizators ir tiesīgs atteikt pretendentam, ja:
	1. Pasākumā tiem Pretendentiem, kuru produkcijas saturs un/vai kvalitāte komisijas novērtējuma rezultātā atzīta par Pasākumam neatbilstošu;
	2. tāds pats vai ļoti līdzīgs piedāvājums jau ir pietiekamā daudzumā (no līdzīgiem piedāvājumiem tiek izvēlēti Organizatora skatījumā atbilstošākie);
	3. ir negatīva iepriekšējas sadarbības pieredze;
	4. nav veikts dalības maksājums noteiktajā termiņā.
14. **Atteikuma gadījumā komisijas lēmums netiek pārskatīts. Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami.**
15. Pretendents kļūst par Pasākuma dalībnieku, ja ir apstiprināts dalībai Pasākumā atbilstoši Noteikumiem un ir veicis samaksu par dalību Pasākumā rēķinā noteiktajā termiņā.

**IV DALĪBAS MAKSA UN NORĒĶINU KĀRTĪBA**

1. Dalības maksa, saskaņā ar Rīgas valstspilsētas pašvaldības Izglītības, kultūras un sporta departamenta padotībā esošo kultūras centru, namu, muzeju, Rīgas Centrālās bibliotēkas un Orķestra "Rīga" sniegtajiem maksas pakalpojumiem, to izcenojumiem un aprēķināšanas kārtību (ar Rīgas domes 18.01.2023. lēmumu Nr. RD-23-2176-lē (Rīgas domes 29.11.2023.lēmuma Nr. RD*-23-3077-lē redakcijā)*): Dalības maksas cenrādis:

|  |  |  |  |  |
| --- | --- | --- | --- | --- |
| **Nr. p. k.** | **Pakalpojums** | **Mērvienība** | **Cena EUR bez PVN** | **Cena EUR ar PVN** |
| 27.1. | Tirdzniecības vietas noma iespieddarbu vai audioierakstu preču pārdošanai | 1 vieta | 20,66 | 25,00 |
| 27.2. | Tirdzniecības vietas noma amatniecības izstrādājumu, mājražotāju un uz vietas lietojamu pārtikas produktu tirdzniecībai | 1 vieta | 37,19 | 45,00 |
| 27.3. | Tirdzniecības vietas noma sabiedriskās ēdināšanas pakalpojumam auto stāvlaukumā pretī Mazajai Jaunielai 5 | 1 vieta | 100,00 | 121,00 |
| 27.4.  | Tirdzniecības vietas noma sabiedriskās ēdināšanas pakalpojumam Rātslaukumā | 1 vieta | 150,00 | 181,50 |
| 27.5.  | Tirdzniecības vietas noma Nemateriālā kultūras mantojuma sarakstā iekļauto elementu pārstāvjiem, kuri plāno tirgot savus darbus Rātslaukumā | 1 vieta | 5,00 | 6,05 |

1. Dalībnieks, kas ir saņēmis apstiprinājumu dalībai Pasākumā, maksājumu var veikt, izmantojot bankas starpniecību, saskaņā ar Organizatora izrakstīto rēķinu, iemaksājot maksājumu rēķinā norādītajā kontā.
2. Maksājumam ir jābūt ieskaitītam Organizatora norādītajā kontā līdz 2025. gada 8. jūnijam, pretējā gadījumā apstiprinājums dalībai Pasākumā tiek anulēts par to paziņojot Dalībniekam personīgi.
3. Rēķina apmaksa ir obligāta. Ja Dalībnieks apmaksājis savu dalību, bet Pasākumā nepiedalās, dalības maksa netiek atgriezta. Ja Dalībnieks rēķinu neapmaksā norādītajā termiņā, tā dalība Pasākumā tiek atcelta.
4. Pēc apmaksas veikšanas maksājuma uzdevums jānosūta uz Organizatora e-pastu ritums@riga.lv.

**V TIRDZNIECĪBAS NORISES LAIKA PLĀNS UN KĀRTĪBA**

1. Tirdzniecības laika plāns:

|  |
| --- |
| **2025. gada 27. jūnijs Kaļķu iela 1** **Montāža:** 08:00-10:30 (transporta līdzekļu kustība teritorijā tiek pārtraukta 10:00)**Tirdzniecības norise:** 11:00-22:00 **Demontāža:** 22:00-00:00 (transporta līdzekļu kustība teritorijā sākas ne agrāk kā plkst. 22:15 vai vēlāk saskaņā ar Organizatora norādījumiem)**2025. gada 27. jūnijs Rātslaukums** **Montāža:** 08:00-10:30 (transporta līdzekļu kustība teritorijā tiek pārtraukta 10:00)**Tirdzniecības norise:** 11:00-19:00 (Nemateriālā kultūras mantojum pārstāvji)11:00-22:00 (sabiedriskā ēdināšana)**Demontāža:** 19:00-20:00 (Nemateriālā kultūras mantojum pārstāvji)22:00-00:00 (sabiedriskā ēdināšana) (transporta līdzekļu kustība teritorijā sākas ne agrāk kā plkst. 22:15 vai vēlāk saskaņā ar Organizatora norādījumiem)**2025. gada 27. jūnijs auto stāvlaukumā pretī Mazajai Jaunielai 5****Montāža:** 14:00-17:30 (transporta līdzekļu kustība teritorijā tiek pārtraukta 17:00)**Tirdzniecības norise:** 18:00-01:00 (28.06.2025.)**Demontāža:** 01:00-03:00 (28.06.2025.) (transporta līdzekļu kustība teritorijā sākas ne agrāk kā plkst. 01:15 vai vēlāk saskaņā ar Organizatora norādījumiem) |

1. Pēc tirdzniecības vietas iekārtošanas transporta līdzeklis jānovieto ārpus Pasākuma norises teritorijas.
2. Pasākuma Dalībnieks nav tiesīgs demontēt tirdzniecības vietu un izbraukt no Pasākuma zonām pirms Pasākuma norises beigām.
3. Tirdzniecības vietas iekārtojumā izmantotajai teltij/ nojumei jābūt **baltā krāsā.** Izmantojot telti/ nojumi vai jebkuru citu noformējumu tirdzniecības vietā, konstrukcijām, galdiem, statīviem u.c. elementiem jābūt nostiprinātiem, ievērojot ugunsdrošības un apkārtējo cilvēku drošību. Tirdzniecības vietai nedrīkst izmantot treileri u.c. transporta līdzekļus.
4. Visa darbība, kas tiek veikta Pasākuma tirdzniecības teritorijā ārpus Noteikumos norādītā laika, obligāti savlaicīgi jāsaskaņo ar Organizatoru.
5. Pasākuma tirdzniecības vietas montāžas un demontāžas laikā transporta kustība atļauta tikai atbilstoši izsniegtajām caurlaidēm, norādītajiem transporta kustības virzieniem un laikiem.
6. Tirdzniecības norises laikā Dalībnieka transportlīdzeklis nedrīkst atrasties pie/ aiz tirdzniecības vietas.
7. Tirdzniecības norises laikā Dalībnieks uzturas savā tirdzniecības vietā un atbild par savu īpašumu arī tirdzniecības vietas montāžas un demontāžas laikā.

**VI PASĀKUMA DALĪBNIEKA TIESĪBAS UN PIENĀKUMI**

1. **Dalībnieks reģistrējot elektronisko pieteikumu dalībai Pasākumā, apliecina, ka ir iepazinies ar Noteikumiem, apņemas ievērot Noteikumos norādītos nosacījumus un citus saistošos normatīvos aktus.** Par Dalībnieku tirdzniecības pārkāpumiem Organizators atbildību neuzņemas.
2. **Dalībnieks tirdzniecībai nodrošina baltu telti/ nojumi, galdu un aprīkojumu savai tirdzniecības vietai. Tirdzniecības vietai nedrīkst izmantot treileri u.c. transporta līdzekļus.**
3. **Dalībnieks, kas tirgo pārtikas produktus ar lietošanu uz vietas vai sniedz sabiedriskās ēdināšanas pakalpojumus, nodrošina šādu noteikumu ievērošanu:**
	1. **netirgot produkciju stikla tarā;**
	2. **Dalībnieki, kuri tirgo lejamos dzērienus (t.sk. kafiju un citus bezalkoholiskos dzērienus,) tos tirgo, lejot depozīta glāzēs (glāzes kurām ir nodrošināta atkārtota lietošana);**
	3. **lietot videi draudzīgus vienreizlietojamos traukus, ēšanas piederumus;**
	4. **ēdiena gatavošanas vietās nodrošina ugunsdzēsības aparātu;**
	5. **nodrošina atkritumu tvertnes savas tirdzniecības vietas teritorijā;**
	6. **novieto pilnos atkritumu maisus Organizatora uzstādītajos atkrituma konteineros.**
	7. **ēdienkarti noformē atbilstoši Pasākuma tematikai un pieteikumā norādītajam piedāvājumam un cenām;**
	8. **Sabiedriskās ēdināšanas uzņēmumi un pārtikas preču tirgotāji atbild par sanitāro, higiēnas normu un visu prasību, normu ievērošanu, kas saistītas ar tirdzniecību norises vietā. Par pārtikas preču tirgotāju pārkāpumiem, veicot izbraukuma tirdzniecību, Organizators atbildību neuzņemas.**
4. Visa informācija par amatniecības darinājumiem, pārtikas produktiem, ēdienkartēm un citiem pakalpojumiem, kas sniedz informāciju par sastāvu vai pakalpojuma raksturojumu, ir latviešu valodā.
5. Dalībnieks ir atbildīgs par tīrības un kārtības ievērošanu, uzturēšanu savā tirdzniecības vietā, ugunsdrošības noteikumu un darba drošības noteikumu, tirdzniecības noteikumu ievērošanu tirdzniecības vietā, par savas tirdzniecības vietas sakopšanu pēc tirgošanās beigām.
6. Dalībnieks tirdzniecības vietu iekārto par saviem līdzekļiem, ar savu darbaspēku un ierīcēm, nodrošinot nepieciešamo aprīkojumu.
7. Jebkāda reklāmas izvietošana uz teltīm vai tirdzniecības vietā ir aizliegta.
8. Dalībniekam aizliegts atskaņot mūziku.
9. Dalībnieks pats atbild par sava aprīkojuma un mantas uzstādīšanu, uzraudzību, apkalpošanu un apsardzi.
10. Pasākuma dalībnieki ir atbildīgi par šo Noteikumu ievērošanu un Organizatora prasību ievērošanu.
11. Dalībnieks atlīdzina Organizatoram visus nodarītos zaudējumus, kas radušies viņa darbības vai bezdarbības rezultātā.
12. Pretendentam ir pienākums veikt dalības maksas apmaksu rēķinā norādītajā termiņā, pretējā gadījumā pretendenta dalība pasākumā tiek automātiski anulēta.
13. Dalībnieks ir tiesīgs atsaukt savu pieteikumu dalībai Pasākumā pēc apstiprinājuma saņemšanas par dalību, par to rakstiski informējot Organizatoru, nosūtot elektroniski ziņu uz e- pastu ritums@riga.lv.

**VII ORGANIZATORA TIESĪBAS UN PIENĀKUMI**

1. Organizators ir atbildīgs par tirdzniecības vietas ierādīšanu Dalībniekam.
2. Organizators nodrošina Dalībniekus ar elektrības pieslēgumu īpaši norādītās tirdzniecības zonās un tirdzniecības vietās, vadoties pēc Dalībnieka anketā norādītā elektrības patēriņa. Dalībnieks pats nodrošina elektriskos pagarinātājus.
3. Organizators nodrošina Dalībniekus ar atkritumu konteineriem, kas izvietoti Tirdzniecības teritorijā.
4. Organizators patur tiesības nodrošināt galdus un krēslus atsevišķās ēdināšanās zonās iepriekš vienojoties ar Dalībniekiem.
5. Dati tiks apstrādāti un glabāti līdz Organizatora noteiktā datu apstrādes mērķa sasniegšanai, saskaņā ar Organizatora noteikto lietu nomenklatūru, dokumentu un arhīvu pārvaldības un citu normatīvo aktu prasībām.
6. Datu apstrādes mērķis: tirgotāju dalības nodrošināšanai, tirdzniecības atļauju saņemšanai, rēķinu par dalību Pasākumā apstrādei, sabiedrības informēšanai par Pasākuma norisi (dalībnieku fotoattēlu, videomateriālu uzņemšanai Pasākuma laikā), publicitātes materiālu veidošanai, kā arī arhīva dokumentēšanas un saglabāšanas vajadzībām.
7. Organizators tiesīgs nekavējoties liegt dalību Pasākumā un izraidīt no Pasākuma norises vietas:
	1. trešās personas, kuras nav reģistrētas kā Pasākuma dalībnieki;
	2. dalībniekus, kas nav apmaksājuši rēķinu par dalību;
	3. dalībniekus, kuru piedāvājums neatbilst pieteikumā norādītajam
8. Organizators ir tiesīgs sastādīt pārkāpuma Aktu par konstatētajiem Dalībnieka pārkāpumiem. Šis akts ir pamatojums dalības atteikšanai turpmākajos Organizatora pasākumos.
9. Organizators nodrošina vispārējo kārtību Pasākumā, bet neuzņemas atbildību par nepārvaramas varas apstākļu, Dalībnieku vai apmeklētāju vainas dēļ radītiem zaudējumiem.
10. Organizators informē par to, ka Pasākuma laikā tiks veikta fotografēšana un filmēšana.
11. Pasākuma organizēšanas procesā Organizators patur tiesības mainīt pasākumu programmu, aktivitāšu izvietojumu un norišu darbības laikus, kā arī dalībnieku atrašanās vietu.

**VIII KONTAKTINFORMĀCIJA**

1. Kontaktpersona – Sintija Tarasova, e-pasts sintija.tarasova@riga.lv , tel.nr. +371 67105673

|  |  |
| --- | --- |
| Rīgas valstspilsētas pašvaldības iestādes "Kultūras un tautas mākslas centrs "Ritums"" direktora p.i.  |  |

|  |  |
| --- | --- |
| Rīgas valstspilsētas pašvaldības iestādes "Kultūras un tautas mākslas centrs "Ritums"" direktora p.i.  | E.Spresle |

|  |
| --- |
| Tarasova 67105673  |